Title: ข้อบัญญัติองค์การบริหารส่วนตำบลหนองไผ่แบน เรื่อง การลดหย่อนภาษีบำรุงท้องที่ พ.ศ. 2561

ข้อบัญญัติองค์การบริหารส่วนตำบลหนองไผ่แบน
เรื่อง
การลดหย่อนภาษีบำรุงท้องที่
พ.ศ.
๒๕๖๑

เพื่อให้มีหลักเกณฑ์การลดหย่อนไม่ต้องเสียภาษีบำรุงท้องที่เป็นไปกฎหมายกำหนดในพื้นที่องค์การบริหารส่วนตำบลหนองไผ่แบน

อาศัยอำนาจตามความในมาตรา ๗๑
แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล
(ฉบับที่ ๕) พ.ศ. ๒๕๔๖ ประกอบกับมาตรา ๒๒ (๑) แห่งพระราชบัญญัติภาษีบำรุงท้องที่
พ.ศ. ๒๕๐๘ ซึ่งแก้ไขเพิ่มเติมโดยพระราชบัญญัติภาษีบำรุงท้องที่ (ฉบับที่ ๓) พ.ศ.
๒๕๔๓ องค์การบริหารส่วนตำบลหนองไผ่แบนโดยความเห็นชอบของสภาองค์การบริหารส่วนตำบลหนองไผ่แบนและนายอำเภอเมืองอุทัยธานี
จึงตราข้อบัญญัติไว้ ดังต่อไปนี้

ข้อ ๑  ข้อบัญญัตินี้เรียกว่า
ข้อบัญญัติองค์การบริหารส่วนตำบลหนองไผ่แบน เรื่อง การลดหย่อนภาษีบำรุงท้องที่ พ.ศ.
๒๕๖๑

ข้อ ๒[๑]  ข้อบัญญัตินี้ให้ใช้บังคับในเขตองค์การบริหารส่วนตำบลหนองไผ่แบนนับแต่วันถัดจากวันที่ได้ประกาศในราชกิจจานุเบกษาเป็นต้นไป

ข้อ ๓  บรรดาข้อบัญญัติ ข้อบังคับ
ระเบียบและคำสั่งอื่นใดในส่วนที่ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทน

ข้อ ๔  ให้บุคคลธรรมดาซึ่งเป็นเจ้าของที่ดินแปลงเดียวกันหรือหลายแปลงที่อยู่ในองค์การบริหารส่วนตำบลหนองไผ่แบน
และใช้ที่ดินนั้นเป็นที่อยู่อาศัยของตนเป็นที่เลี้ยงสัตว์ของตนหรือประกอบกสิกรรมของตนให้ลดหย่อนไม่ต้องเสียภาษีบำรุงท้องที่ได้จำนวน
๓ ไร่

ข้อ ๕  กรณีที่ดินมีสิ่งปลูกสร้าง
และใช้สิ่งปลูกสร้างนั้นเป็นสถานประกอบกิจการค้าหรือให้เช่าไม่ได้รับการลดหย่อนสำหรับของส่วนที่ดินที่มีสิ่งปลูกสร้างที่ใช้เป็นสถานประกอบกิจการค้าหรือให้เช่านั้น

ข้อ ๖  ให้นายกองค์การบริหารส่วนตำบลหนองไผ่แบนเป็นผู้รักษาการให้เป็นไปตามข้อบัญญัตินี้
และให้มีอำนาจออกระเบียบ ข้อบังคับ ประกาศ หรือคำสั่ง
เพื่อปฏิบัติการให้เป็นไปตามข้อบัญญัตินี้

ประกาศ
ณ วันที่ ๒๖ กุมภาพันธ์ พ.ศ. ๒๕๖๑
สุรศักดิ์
 วงษ์นาค
นายกองค์การบริหารส่วนตำบลหนองไผ่แบน

ปุณิกา/จัดทำ
๒๘
มีนาคม ๒๕๖๒

นุสรา/ตรวจ
๒๙
มีนาคม ๒๕๖๒

[๑]
ราชกิจจานุเบกษา เล่ม ๑๓๕/ตอนพิเศษ ๒๒๙ ง/หน้า ๑๑/๑๙
กันยายน ๒๕๖๑